als_Latn dik_Latn sag_Latn
Kur bëhet fjalë për kompjuterët Raspberry Pi, që janë relativisht të suksesshëm, të vegjël dhe jo të kushtueshëm, të gjithë mund ta blejnë një të tillë, por nuk është aq portativ sa për t’u mbajtur gjithmonë me vete. Mbi të gjitha, ky kompjuter që kushton vetëm 35 dollarë nuk vjen me tastierën e tij, ekranin apo baterinë, por ju duhet që t’i siguroni të gjitha vetë.
Po sikur t’i printonit të gjitha pjesët e duhura? Po ju prezantojmë me Pi-Top, një laptop Raspberry Pi i gjithi i printuar në një printer 3D që rri me orë të tëra ndezur duke u ushqyer vetëm njëherë.
Laptopi Pi-top do të përmbajë ekran 13.3 inç me rezolucion 1366 x 768 pikselë, dhe vjen me tastierë, internet me valë, si dhe një bateri që mund të zgjasë nga 6 deri në 8 orë, në varësi të asaj që ju bëni me të. Laptopi është ndërtuar duke përdorur fije të holla PLA dhe u deshën rreth 160 orë për t’u printuar. Qëllimi është që studentët të kenë një laptop të vogël të çmontueshëm në vend të një kompjuteri të madh.
(Herë të lexuara: 416)
als_Latn als_Latn als_Latn als_Latn